Concord (New Hampshire)

Concord je glavni grad američke savezne države New Hampshire i sjedište okruga Merrimack. Po popisu iz 2010, imao je 42.695 stanovnika.

Concord je dom Franklin Pierce Law Centera, jedine pravne škole u New Hampshireu, a u gradu je i privatna srednja škola St. Paul's School. Također je posljednje počivalište Franklina Piercea, 14. predsjednika SAD-a.

 Historija 
Područje uz rijeku Merrimack, na kojem je danas Concord, prije nekoliko hiljada godina naselili su američki starosjedioci. Široka prostranstva doline uz Merrimack, tlo pogodno za farme i povoljni uvjeti za brodski prijevoz učinili su područje privlačnim kolonistima iz engleskog govornog područja u 18. stoljeću. Imigranti iz Massachusettsa doselili su se u područje 1725, a zajednica se počela širiti tokom 18. stoljeća. Neke od najstarijih kuća postoje i danas, a smještene su na sjevernom kraju glavne ulice. Concord je 1808. imenovan službenim sjedištem vlade New Hampshirea, a zgrada u kojoj je njeno sjedište izgrađena je 1819. i danas je najstarija zgrada sjedišta vlade neke američke savezne države u kojoj se sastanci održavaju u prostorijama koje su u izvornom stanju.

U prošlosti je grad bio poznat pod imenom Rumford, koje je nosio kad je bio dio kolonije Massachusetts, a nastao je na mjestu indijanskog sela Pennacook, glavnog centra Pennacook Indijanaca.

 Reference 

 Vanjski linkovi 

 Službeni sajt

Kategorija:Gradovi u okrugu Merrimack, New Hampshire
Kategorija:Gradovi u Sjedinjenim Američkim Državama
Kategorija:Gradovi u New Hampshireu
Kategorija:Glavni gradovi okruga u New Hampshiru